Tolosaldeko Arraun Kluba

Tolosaldeko Arraun Kluba, labur TAK Oria izenez ere ezaguna, 2005. urtean Tolosan (Tolosaldea, Gipuzkoa) sortutako arraun elkartea, bere jardueretarako Oria ibaiak Tolosan zehar egiten duen ibilbidea baliatzen duena. Instalakuntza nagusiak Tolosako Zerkausiaren azpian daude, ibaiaren ondoan eta 2009 urtean eraikitako presa puzgarritik gertu, arraunketarako ur maila metro bat igo zuena.

1977 eta 1980 artean gizonezkoen batelek maila bikaina izan zuten eta Espainiako txapelketak ere irabazi zituzten.

2005ean Tolosaldeko Arraun Kluba sortu zenean arraunketa bultzatzea zuen helburu eta harrobia sortzea. Emakumezkoen traineru indartsua eratu zuten getariarrekin batera eta Getaria-Tolosa Ligako txapeldun izan zen eta Kontxan bigarren egin zuen birritan. 2018an traineru propia osatu zuen eta Liga nagusian egiten du arraun.

2024ko martxoan Espainiako Arraunketa Federazioak Kantauriko aulki finkoaren saria eman zion modalitate guztietan aritzeagatik eta bereziki emakumezkoen arraunketa bultzatzen egindako lanarengatik.

 Batelak 
Elkartea 2005ean sortu bazen ere, Tolosako arraunlariek bateletan hainbat garaipen izan zituzten 1970eko hamarkadaren amaieran, beste elkarte batzuen izenpean. 1975ean, Emendek elkarteak Gipuzkoako txapelketa irabazi zuen; eta 1976 eta 1980 artean, S.R. La Veletak Espainiako txapelketa bi, Euskadiko bat eta Gipuzkoako hiru irabazi zituen. Tolosarren palmaresa, beraz, honako hau da:

 Espainiako Batel Txapelketa (2): 1977, 1980
 Euskadiko Batel Txapelketa (1): 1980
 Gipuzkoako Batel Txapelketa (4): 1975, 1976, 1977, 1980

Emakumezkoen batelek ere irabazi dituzte txapelketak:
 Euskadiko Batel Txapelketa (4): 2006, 2008, 2009, 2010
 Gipuzkoako Batel Txapelketa (3): 2006, 2007, 2008

 Emakumezkoen trainerua 
2008an emakumezkoen trainerua atera zuen Tolosaldea izenarekin eta Euskadiko eta Gipuzkoako txapelketetan hirugarren egin ondoren Kontxako Banderara sailkatzeko zorian egon ziren, sailkapen estropadan bosgarren egin baitzuten.

 Getaria-Tolosa puntako trainerua 

2009an Getariarekin batera Getaria-Tolosa eratu zuen eta euskal trainerurik onenetakoa izan da, emaitza aipagarriak lortu baitituzte. Tartean Euskadiko eta Gipuzkoako bina txapelketa, 2011eko Liga nagusia eta 2010 eta 2011ko Kontxako bigarren postuak. Getaria-Tolosaren ibilbidea 2012 denboraldiaren amaieran bukatu zen.

 Tolosaldea bakarka 
2018an bakarkako ibilbideari ekin zioten Zarautzekin ituna lortu ondoren. Zarauztarrek trainerua eta hainbat arraunlari eman zizkioten. Lehenengo bandera ere eskuratu zuten, Errenteria Hirikoa. Irailean Kontxako Banderarako sailkatu zen eta zortzigarren egin zuen. 2019an ere ETE Ligako ohorezko txandan ibili zen eta Colindresko Bandera irabazi zuen.

2020an Sanpedrotarrarekin egin zuen hitzarmena. Pedreñarena zen "Seve Ballesteros" traineru beltza eskuratu zuen eta branka morez margotu zuen. Bi jardunaldiren faltan matematikoki ETE Liga irabaztea lortu zuen. Kontxako Banderan ere sartu zen sailkapen estropadan bigarren denbora eginaz. Azkenean laugarren postua eskuratu zuen. Play-offetan ez zuen mailaz igotzerik lortu, bigarren jardunaldian egindako akats bat tarteko. 2021ean ere nagusitasun osoz irabazi zuen ETE Liga bigarrenez jarraian eta play-offetan Euskotren Ligara igo zen.

 Euskotren Ligan 
2022. denboraldian Euskotren Ligako debutaria da eta traineruan klubaren kolore urdina berreskuratu zuen. Liga txukuna bete zuen, azken estropadararte play-offa sahiesteko aukerarekin. Kontxako Banderara sailkatu zen, sailkapen proban hirugarren denbora eginez, eta Banderan laugarrena izan zen, hirugarren izan zen Donostiarratik 3 ehunenekotara. Play-offetan ez zuen arazorik izan mailari eusteko.

2023an ohorezko txandako trainerua izan zen eta laugarren amaitu bazuen ere estropada pare bat irabaztear egon zen. Arazorik gabe sailkatu zen Kontxako Banderarako eta lehenengo jardunaldia irabazi zuten. Bigarren jardunaldian ordea eskasago ibili ziren eta laugarren postua eskuratu zuten. 2024an puntan ibili zen eta bigarren egin zuen Euskotren Ligan, Arraun Lagunakek irabazi ez zuen estropada bakarra eskuratuz.

2025eko denboraldia bikain hasi zuen, Gipuzkoako txapelketan bigarren egin ondoren Euskadiko txapelketa irabaziz, bakarkako lehenengo garaipena. Espainiako txapelketan bigarren egin zuen. Ligan bi Bandera irabazi ditu eta azken estropadan, Getarian, banderaz jabetzeaz gain Ligako bigarren postua eskuratu zuen Orioren kaltetan. Kontxako Bandera bigarren postua lortu zuen, bakarka lorturiko posturik onena.

 Kontxako Bandera 
 Txapelduna (0)
 Bigarrena (3): 2010, 2011 eta 2025.
 Hirugarrena (2): 2009 eta 2012.
 Laugarrena (5): 2020, 2021, 2022, 2023 eta 2024.
 Sailkapen estropada (2): 2010 eta 2011.
 Sailkatua (11): 2009, 2010, 2011, 2012, 2018, 2020, 2021, 2022, 2023, 2024 eta 2025.

 Emakumezkoen Traineru Liga 
 Txapelduna (1): 2011.
 Bigarrena (2): 2024, 2025.
 Hirugarrena (1): 2012.
 Laugarrena (1): 2022.
 Irabazitako estropadak (2025 barne): 7
 Parte hartzeak (5): 2011, 2012, 2022, 2023, 2024
 Gipuzkoako Liga (2): 2010 eta 2011.
 ETE Liga (2): 2020, 2021.

 Txapelketak 
 Espainiako Txapelketa (0): bigarren 2011an eta 2025ean.
 Euskadiko Txapelketa (5): 2009, 2010*, 2011, 2012 eta 2025.
 Gipuzkoako Txapelketa (2): 2009 eta 2011.

 Gainontzeko banderak 
 Handiak  Zarauzko Ikurrina (1): 2011.Getxoko Bandera (1): 2011. Etxekoa  Tolosaldeako Ikurrina (2): 2020, 2021. Gipuzkoan  Txingudi Bandera (3): 2009, 2010, 2011.Donostia - Gipuzkoako Liga (2): 2009, 2010.Orioko Bixigu Eguna (2): 2009, 2010.Getariako Bandera (1): 2010.Debako estropada (2): 2010, 2011.Pasaiako Bandera (1): 2011.Zumaia, Gipuzkoako Ligakoa (2): 2009, 2011.Oriako Traineru Jaitsiera (1): 2011San Pedroko Bandera (1): 2011.Zarautz Arraun Elkartearen Ikurrina (2): 2012, 2021.Errenteria Hiriko Bandera (2): 2018, 2020.Zumaiako Ikurrina (2): 2020, 2021.Adegi Bandera (2): 2020, 2021.San Pedroko Test estropada (1): 2025.Donostiarra Bandera (1): 2025.Getariako Bandera - Euskotren Liga (1): 2025. Lapurdin  Donibane Ziburuko Estropada (2): 2020, 2021. Bizkaian  Isuntzaren Bandera (2): 2011, 2012.Bilboko Bandera (1): 2011.Bilbo Hiriko Bandera (1): 2020.Erandioko Ikurrina (2): 2020, 2021.Itsaskorda Saria - Ondarroa (1): 2020.100 urte Aurrera Saria - Ondarroa (1): 2021.Sestaoko Bandera (1): 2021.Uribarren Abaroa, Lekeitio (1): 2021.Ane Aizpuru Basterretxea memoriala (1): 2021. Kantabrian  Marina de Cudeyoko Bandera (3): 2010 (Gipuzkoa), 2011, 2021.Colindresko Bandera (1): 2019.Comercio Castro Urdiales (1): 2020.

 Trainerillak 
 Euskadiko Txapelketa (0): bigarren 2007an
 Gipuzkoako Txapelketa (1): 2023
 Loiolatarraren 100. urteurrena: 2024.

 Batelak 
 Euskadiko Txapelketa (4): 2006, 2008, 2009, 2010
 Gipuzkoako Txapelketa (3): 2006, 2007, 2008

 Denboraldiak 
Dendoraldiak Euskotren 8   ETE 4  2025 barne.
Getaria-Tolosa Urtea  Liga  Kontxa 2009 Gipuzkoa, 2.a  3.a 2010 Gipuzkoa, 2.a  2.a 2011 Emakumezkoen Liga, 1.a 2.a 2012 Emakumezkoen Liga, 3.a 3.a 2013-2017 - -Tolosaldea Urtea  Liga  Kontxa 2018  ETE Liga, 4.a 8.a 2019  ETE Liga, 4.a - 2020  ETE Liga, 1.a 4.a 2021  ETE Liga, 1.a 4.a 2022  Emakumezkoen Liga, 4.a 4.a 2023  Emakumezkoen Liga, 4.a 4.a 2024Emakumezkoen Liga, 2.a  4.a 2025 Emakumezkoen Liga, 2.a 2.a

 Erreferentziak 

 Kanpo estekak 

Kategoria:Gipuzkoako arraun taldeak
Kategoria:Tolosako kirola